Legal Document

Category: 11

Text:
119. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ.41517/Β.1972 της 4-15 Δεκ. 1998 (ΦΕΚ Β΄1257) Κανονισμός Αναδοχ;ών. Έχοντας υπόψη 1.Τις διατάξεις: α. της παρ. 2 του άρθρου 3 του Ν. 2651/1998 (ΦΕΚ Α΄ 248/3.11.1998) β. του άρθρου 16 παρ. δ του Ν.1558/1985 «Κυβέρνηση και Κυβερνητικά Όργανα» (ΦΕΚ Α΄137) και του άρθρου 29 Α του ιδίου νόμου, το οποίο προστέθηκε με το άρθρο 27 του Ν 2081/1992(ΦΕΚ Α΄ 152). 2.Την από 10.11.1998 εισήγηση του Διοικητικού Συμβουλίου της Επιτροπής Κεφαλαιαγοράς (συν. 145/θέμα 5). 3.Την από 19.11.1998 εισήγηση της Τράπεζας της Ελλάδος που κατατέθηκε στο γραφείο του Γενικού Γραμματέα ΥΠΕΘΟ και έλαβε αρ. πρωτ.3594/19.11.98. 4.Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού, αποφασίζουμε: Θεσπίζουμε Κανονισμό Αναδοχών όπως καταρτίστηκε από την Διεύθυνση Πιστωτικών και Νομισματικών Υποθέσεων του Υπουργείου Εθνικής Οικονομίας μετά από τις σχετικές εισηγήσεις της Επιτροπής Κεφαλαιαγοράς και της Τράπεζας της Ελλάδος και ο οποίος έχει ως εξής: «Κανονισμός Αναδόχων» ΜΕΡΟΣ Α Ορισμοί Άρθρ.1.-Για τους σκοπούς του παρόντος Κανονισμού ισχύουν οι ακόλουθοι ορισμοί. (α)Ως Ανάδοχος νοείται η επιχείρηση που κατά νόμο παρέχει υπηρεσίες αναδοχής της έκδοσης ή και διάθεσης του συνόλου ή μέρους τίτλων που αναφέρονται στο άρθρο 2 παρ. 1 στοιχ. α(i) του Ν. 2396/1996.Στον εν λόγω όρο συμπεριλαμβάνονται και τα πιστωτικά ιδρύματα ή ΕΠΕΥ που υπογράφουν το Ενημερωτικό Δελτίο ενόψει εισαγωγής μετοχών στο ΧΑΑ χωρίς δημόσια εγγραφή, σύμφωνα με την παράγραφο 10 του άρθρου 3α  του Π.Δ. 350/1985. Κάθε αναφορά σε Ανάδοχο συμπεριλαμβάνει και τον Κύριο Ανάδοχο. (β)Ως Κύριος Ανάδοχος νοείται εκείνος από τους Αναδόχους ο οποίος αναγράφεται στο Ενημερωτικό Δελτίο ως Κύριος Ανάδοχος και σε περίπτωση περισσοτέρων, καθένας από αυτούς. Σε περίπτωση παράλειψης προσδιορισμού και αναγραφής ενός ή περισσοτέρων Κυρίων Αναδόχων, ο όρος θα περιλαμβάνει όλους τους Αναδόχους, πλην της περίπτωσης του άρθρου 8 του παρόντος. (γ)Ως Σύμβουλος νοείται το πρόσωπο το οποίο παρέχει κάθε είδους συμβουλευτικές υπηρεσίες ως προς την εν γένει διαδικασία και διαχείριση μιας έκδοσης και/ ή διάθεσης και/ ή εισαγωγής στο ΧΑΑ κινητών αξιών και το οποίο αναγράφεται στο Ενημερωτικό Δελτίο με την ιδιότητα του «συμβούλου» ή «συμβούλου έκδοσης» ή «διαχειριστή» ή «συντονιστή» και/ ή συνδέεται με τον εκδότη ή πωλητή των κινητών αξιών με σύμβαση που έχει ως αντικείμενο την παροχή των πιο πάνω υπηρεσιών. (δ)Ενημερωτικό Δελτίο είναι το δελτίο που συντάσσεται και διατίθεται σε επενδυτές σε σχέση με έκδοση και/ ή διάθεση και/ ή εισαγωγή στο ΧΑΑ κινητών αξιών βάσει ειδικών διατάξεων των Π.Δ. 348/1985 και Π.Δ.52/1992, καθώς και οποιονδήποτε άλλο παρόμοιο έγγραφο το οποίο ενδέχεται να συντάσσεται και διατίθεται για τη διάθεση κινητών αξιών βάσει άλλων διατάξεων ή ύστερα από υπόδειξη της Επιτροπής Κεφαλαιαγοράς ή του ΔΣ του ΧΑΑ. (ε)Ως Συνδεδεμένη Επιχείρηση νοείται όπως αυτή ορίζεται στο άρθρο 42ε παρ.5 του Κ.Ν. 2190/1920  (στ) Ως ΕΠΕΥ νοούνται οι Επιχειρήσεις Παροχής Επενδυτικών Υπηρεσιών κατά την έννοια του Ν.2396/1996. (ζ)Ως Τιμή Διάθεσης νοείται προκειμένου για εισαγωγή στο Χρηματιστήριο Αξιών Αθηνών (ΧΑΑ) με ή χωρίς δημόσια εγγραφή, η τιμή εισαγωγής κινητών αξιών στο ΧΑΑ, όπως προσδιορίζεται κατά τις κείμενες διατάξεις και, προκειμένου για διάθεση με δημόσια εγγραφή κινητών αξιών μη εισηγμένων ή ήδη εισηγμένων στο ΧΑΑ, η τιμή στην οποία προσφέρονται στο κοινό και σε περίπτωση που υφίστανται περισσότερες τιμές στις οποίες προσφέρονται οι κινητές αξίες π.χ. ανάλογα με την κατηγορία των επενδυτών θα λαμβάνεται υπόψη η ανώτερη από τις τιμές αυτές. (η)Ως Έναρξη Διαπραγμάτευσης νοείται η ημέρα κατά την οποία λαμβάνει χώρα ή έναρξη διαπραγμάτευσης κινητής αξίας στο ΧΑΑ, σύμφωνα με τις ισχύουσες διατάξεις. Προκειμένου για διάθεση κινητών αξιών ήδη εισηγμένων στο ΧΑΑ, ως έναρξη διαπραγμάτευσης νοείται η ημερομηνία κατά την οποία λαμβάνει χώρα η πρώτη συναλλαγή με την οποία μεταβιβάζονται οι κινητές αξίες στους επενδυτές ή σε πρόσωπο το οποίο τις αποκτά ως ενδιάμεσος για λογαριασμό επενδυτών ή για ίδιο λογαριασμό προς μεταπώληση σε επενδυτές. (Μετά τη σελ.282,502) Σελ. 282,503 Τεύχος 1443 Σελ. 31 Χρηματιστήρια Αξιών 12.Π.α.119 ΠΕΔΙΟ ΕΦΑΡΜΟΓΗΣ άρθρου. 2.Για τους σκοπούς του παρόντος άρθρου: (α)Ως Σταθεροποιητική Πράξη νοείται η αγορά μετοχών από τον ενεργούντα Σταθεροποίηση με Χρηματιστηριακή συναλλαγή, η οποία διενεργείται προς το σκοπό σταθεροποίησης της χρηματιστηριακής τιμής μετοχής σε περιπτώσεις που θεωρείται ότι είναι σημαντικά χαμηλότερη από την τιμή που αντιστοιχεί στα δεδομένα της αγοράς και στην οικονομική κατάσταση και προοπτικές της εταιρίας. Στην έννοια του όρου θα συμπεριλαμβάνεται και η δήλωση προσφοράς προς αγορά μετοχών χρηματιστηριακώς, παρόλο που δεν επακολούθησε κατάρτιση σχετικής χρηματιστηριακής πράξης, υπό την προϋπόθεση ότι έχει δημοσιοποιηθεί προσηκόντως στο ΧΑΑ η εν λόγω δήλωση, με την εισαγωγή της δήλωσης στο Αυτόματο Σύστημα Ηλεκτρονικών Συναλλαγών του ΧΑΑ. Πράξεις που δεν εμπίπτουν στον παρόντα ορισμό και/ ή δεν διενεργούνται υπό τους όρους του παρόντος άρθρου δεν θεωρούνται πράξεις σταθεροποίησης επιτρεπόμενες κατά το παρόν άρθρο. Σε περίπτωση που ο Ενεργών Σταθεροποίηση είναι μέλος του ΧΑΑ, δεν θεωρούνται ως Σταθεροποιητικές Πράξεις οι χρηματιστηριακές πράξεις που εκτελεί για λογαριασμό τρίτων στο πλαίσιο της συνήθους δραστηριότητάς του. (β)Ως Περίοδος Σταθεροποίησης νοείται η περίοδος η οποία δηλώνεται, σύμφωνα με την παράγραφο 3(α) του παρόντος άρθρου στο Ενημερωτικό Δελτίο ως το χρονικό διάστημα κατά το οποίο ενδέχεται να διενεργούνται Σταθεροποιητικές Πράξεις και η οποία δεν επιτρέπεται να υπερβαίνει τους (3) μήνες από την ημέρα Έναρξης Διαπραγμάτευσης των μετοχών. (Μετά τη σελ.282,508) Σελ. 282,5081 Τεύχος 1443 Σελ. 37 Χρηματιστήρια Αξιών 12.Π.α.119 12.Π.α.119 Χρηματιστήρια Αξιών (γ)Ως Μετοχές νοούνται όλες οι εισηγμένες στο ΧΑΑ μετοχές της ίδιας κατηγορίας με τις μετοχές οι οποίες αποτελούν αντικείμενο εισαγωγής στο ΧΑΑ και/ ή διάθεσης στο κοινό με δημόσια εγγραφή αντί καταβολής μετρητών σχετικά με την οποία επιτρέπεται από το νόμο η διενέργεια σταθεροποίησης. (δ)Ως Ενεργών Σταθεροποίηση νοείται ο Κύριος Ανάδοχος ή, σε περίπτωση πλειόνων, κάθε έναν από τους Κυρίους Αναδόχους ο οποίος έχει συμφωνήσει με τον εκδότη ή πωλητή των Μετοχών, κατά περίπτωση, να διενεργεί Σταθεροποιητικές Πράξεις. (ε)Ως Τιμή Διάθεσης νοείται ο ορισμός που έχει δοθεί στο άρθρο 1 του παρόντος Κανονισμού. 3.Για τη δυνατότητα διενέργειας Σταθεροποιητικών Πράξεων, θα πρέπει προηγουμένως να έχουν λάβει χώρα οι ακόλουθες ανακοινώσεις. (α)Το Ενημερωτικό Δελτίο εισαγωγής ή διάθεσης των Μετοχών, θα πρέπει να περιλαμβάνει σε ευδιάκριτο σημείο την ακόλουθη φράση: Κατά τη διάρκεια του χρονικού διαστήματος [Περίοδος Σταθεροποίησης] από την έναρξη διαπραγμάτευσης των μετοχών στο Χρηματιστήριο Αξιών Αθηνών, [όνομα Ενεργούντος Σταθεροποίηση] ενδέχεται να προβεί, άπαξ ή κατά διαστήματα, σε χρηματιστηριακές πράξεις στο Χρηματιστήριο Αξιών Αθηνών με σκοπό τη σταθεροποίηση της χρηματιστηριακής τιμής των μετοχών σε περιπτώσεις που θεωρείται ότι είναι σημαντικά χαμηλότερη από την τιμή που αντιστοιχεί στα δεδομένα της αγοράς και στην οικονομική κατάσταση και τις προοπτικές της εταιρίας. Σε περίπτωση κατά την οποία ενδέχεται να διενεργηθεί σταθεροποίηση και σε άλλη αγορά εκτός του ΧΑΑ, η παραπάνω ανακοίνωση θα συμπληρώνεται αναλόγως με μνεία ιδίως της αγοράς στην οποία θα διενεργηθεί σταθεροποίηση, του χρόνου διάρκειάς της και του προσώπου που θα τη διενεργεί. (β)Ο Ενεργών τη Σταθεροποίηση οφείλει να έχει ενημερώσει εγγράφως το Διοικητικό Συμβούλιο του ΧΑΑ και την Επιτροπή Κεφαλαιαγοράς για την σκοπούμενη διενέργεια Σταθεροποιητικών Πράξεων τουλάχιστον μία (1) εργάσιμη ημέρα πριν από την έναρξη πραγματοποίησής τους ορίζοντας τον ανώτατο αριθμό μετοχών που θα αγοράσει καθώς και το ανώτατο και κατώτατο όριο τιμής στην οποία θα πραγματοποιηθούν οι αγορές. 4.Για τη δυνατότητα διενέργειας Σταθεροποιητικών Πράξεων, ο Ενεργών Σταθεροποίηση πρέπει προηγουμένως να έχει μεριμνήσει να υφίσταται ειδικό για τη συγκεκριμένη διαδικασία σταθεροποίησης μητρώο, εφεξής το «Μητρώο Σταθεροποιητικών Πράξεων» στο οποίο καταχωρεί τα στοιχεία των Σταθεροποιητικών Πράξεων που διενεργεί. Ειδικότερα, ως προς το Μητρώο Σταθεροποιητικών Πράξεων ισχύουν τα εξής: (α)Το Μητρώο Σταθεροποιητικών Πράξεων θεωρείται από την Διεύθυνση Εποπτείας του Υπουργείου Εθνικής Οικονομίας μια (1) τουλάχιστον εργάσιμη ημέρα πριν από την έναρξη της Περιόδου Σταθεροποίησης. (β)Τα στοιχεία κάθε Σταθεροποιητικής Πράξης καταχωρούνται στο Μητρώο Σταθεροποιητικών Πράξεων αυθημερόν  (γ)Στο Μητρώο Σταθεροποιητικών Πράξεων αναγράφεται ημερησίως το σύνολο των Σταθεροποιητικών Πράξεων ταξινομημένων ανά τιμή. (δ)Σε χωριστή στήλη αναγράφονται οι ανεκτέλεστες εντολές που εντάσσονται στην κατηγορία των Σταθεροποιητικών Πράξεων σύμφωνα με το δεύτερο εδάφιο της παραγράφου 2(α) του παρόντος άρθρου. «(ε)Το Μητρώο Σταθεροποιητικών Πράξεων τηρείται από τον Ενεργούντα Σταθεροποίηση και είναι στη διάθεση του Χρηματιστηρίου Αξιών Αθηνών, καθώς και της Επιτροπής Κεφαλαιαγοράς και της Διεύθυνσης Εποπτείας του Υπουργείου Εθνικής Οικονομίας, προς έλεγχο για χρονικό διάστημα δύο (2) ετών μετά το πέρας της Περιόδου Σταθεροποίησης. Στις περιπτώσεις που ο Ενεργών Σταθεροποίηση ή συνδεδεμένη με αυτόν επιχείρηση είναι πιστωτικό ίδρυμα ή που εκδότης της μετοχής στην οποία διενεργείται σταθεροποίηση είναι επιχείρηση που εποπτεύεται από την Τράπεζα της Ελλάδος σύμφωνα με το άρθρο 8 του Ν. 2548/1997 ή συνδεδεμένη με αυτή επιχείρηση, το Μητρώο Σταθεροποιητικών Πράξεων είναι επίσης στη διάθεση και της Τράπεζας της Ελλάδας, σύμφωνα με τους όρους του προηγούμενου εδαφίου». Η περίπτ.(ε) αντικαταστάθηκε ως άνω από την παρ.1 της υπ’ αριθ.2064/Β/70/19-22 Ιαν.1999 (ΦΕΚ Β΄20) απόφ. Υπ. Εθν. Οικονομίας. (Μετά τη σελ.282,5081) Σελ. 282,509 Τεύχος 1443 Σελ. 39 Χρηματιστήρια Αξιών 12.Π.α.119 5.Οι Σταθεροποιητικές Πράξεις διενεργούνται προκειμένου να αποτραπεί ή καθυστερήσει η πτώση της χρηματιστηριακής τιμής μετοχής. Προς τον σκοπό αυτό, ο Ενεργών Σταθεροποίηση κατά τη διενέργεια Σταθεροποιητικών Πράξεων οφείλει να τηρεί τα ακόλουθα όρια τιμών: (α)Η τιμή της πρώτης Σταθεροποιητικής Πράξης που θα διενεργηθεί η οποία εφεξής ονομάζεται «Τιμή Α» δεν μπορεί να υπερβεί την Τιμή Διάθεσης η οποία εφεξής ονομάζεται «Τιμή Δ». Οποιαδήποτε πράξη μεταγενέστερη της πρώτης  Σταθεροποιητικής Πράξης διενεργείται σε τιμή ίση ή κατώτερη της Τιμής Α, εκτός εάν συντρέχει η περίπτωση (γ) της παρούσας παραγράφου με την οποία δύναται να τεθεί νέο ανώτατο όριο μεταξύ της Τιμής Α και της Τιμής Δ. (β)Σε περίπτωση που δεν πραγματοποιηθούν χρηματιστηριακές πράξεις χωρίς την άμεση ή έμμεση συμμετοχή του Ενεργούντος Σταθεροποίηση, ως πωλητή ή αγοραστή, σε τιμή ανώτερη της Τιμής Α, ο Ενεργών Σταθεροποίηση θα μπορεί να διενεργεί Σταθεροποιητικές Πράξεις σε τιμή ή τιμές κάτω της Τιμής Α. (γ)Εάν όμως διενεργηθεί χρηματιστηριακή πράξη χωρίς την άμεση ή έμμεση συμμετοχή του Ενεργούντος Σταθεροποίηση σε τιμή, η οποία εφεξής ονομάζεται «Τιμή Β» και βρίσκεται μεταξύ της Τιμής Α και της Τιμής Δ, τότε ο Ενεργών Σταθεροποίηση θα έχει νέο ανώτατο όριο την Τιμή Β αντί της Τιμής Α. (δ)Απαγορεύεται η διενέργεια Σταθεροποιητικής Πράξης σε επίπεδο τιμής το οποίο ο Ενεργών Σταθεροποίηση γνωρίζει ή οφείλει να γνωρίζει ότι δύναται να έχει ως αποτέλεσμα χρηματιστηριακή τιμή που δεν αντιστοιχεί στα δεδομένα της αγοράς και την οικονομική κατάσταση και προοπτικές της εταιρίας. (ε)Σε περίπτωση που έχουν ορισθεί περισσότεροι του ενός Κύριοι Ανάδοχοι ως Ενεργούντες Σταθεροποίηση στο ΧΑΑ, οι προϋποθέσεις διενέργειας Σταθεροποιητικών Πράξεων και τα πιο πάνω ανώτατα όρια τιμών θα ισχύουν ενιαίως για όλους. Για τους σκοπούς των ανωτέρω περιπτώσεων (α), (β) και (γ) οι Σταθεροποιητικές Πράξεις κάθε Κύριου Αναδόχου θα θεωρούνται ως πράξεις και του άλλου ή των άλλων κυρίων αναδόχων που διενεργούν σταθεροποιητικές πράξεις. Σελ. 282,510 Τεύχος 1443 Σελ. 40 6.Κατά την Περίοδο Σταθεροποίησης, ο Ενεργών Σταθεροποίηση οφείλει να παρέχει την ακόλουθη ενημέρωση προς το Διοικητικό Συμβούλιο του ΧΑΑ και την Επιτροπή Κεφαλαιαγοράς, εφόσον δε ο Ενεργών Σταθεροποίηση ή συνεδεδεμένη με αυτόν επιχείρηση είναι πιστωτικό ίδρυμα ή που εκδότης της μετοχής στην οποία διενεργείται Σταθεροποίηση είναι επιχείρηση που εποπτεύεται από την Τράπεζα της Ελλάδος σύμφωνα με το άρθρο 8 του Ν. 2548/1997 ή συνδεδεμένη με αυτή επιχείρηση, και στην Τράπεζα της Ελλάδος: (α)Να υποβάλλει ημερησίως, στοιχεία για τις Σταθεροποιητικές Πράξεις που διενεργήθηκαν την αντίστοιχη ημέρα. Προς τούτο παραδίδεται στις ανωτέρω αρχές αντίγραφο του τμήματος του Μητρώου Σταθεροποιητικών Πράξεων που περιλαμβάνει τις εν λόγω Σταθεροποιητικές Πράξεις. (β)Να υποβάλλει, κάθε δέκα (10) ημέρες, κατάσταση με τα συγκεντρωτικά στοιχεία για τις Σταθεροποιητικές Πράξεις που διενεργήθηκαν το προηγούμενο δεκαήμερο. Η κατάσταση αυτή αποστέλλεται στο ΧΑΑ το οποίο τη δημοσιεύει την επόμενη εργάσιμη ημέρα στο Ημερήσιο Δελτίο Τιμών του ΧΑΑ. 7.Οι αγοραζόμενες μετοχές πρέπει να προέρχονται από το ευρύτερο επενδυτικό κοινό και τους οργανισμούς συλλογικών επενδύσεων. 8.Οι διατάξεις του παρόντος άρθρου διέπουν και τη διενέργεια, από τον Κύριο Ανάδοχο, πράξεων σταθεροποίησης της τιμής μετοχών ή τίτλων παραστατικών μετοχών σε χρηματιστηριακές αγορές της αλλοδαπής, εφόσον πρόκειται για μετοχές εισηγμένες στο ΧΑΑ. 12.Π.α.119 Χρηματιστήρια Αξιών 9.Οι διατάξεις του Π.Δ. 14/1993(ΦΕΚ Α΄6/1.2.1993), με τις οποίες προστίθενται στο άρθρο 16 του Κωδ. Ν. 2190/1920 «περί ανωνύμων εταιριών» όπως αντικαταστάθηκε με το άρθρο 20 του Π.Δ. 409/1986 (ΦΕΚ Α΄191) οι παράγραφοι υπ΄ αριθ. 5,6,7,8,9,10,11,12,13, και 14, και οι οποίες διέπουν την διενέργεια Σταθεροποιητικών Πράξεων από την εκδότρια  εταιρία, διέπουν την διενέργεια Σταθεροποιητικών πράξεων από τον Κύριο Ανάδοχο όταν ενεργεί για λογαριασμό της εκδότριας εταιρίας. «10.Η δυνατότητα διενέργειας σταθεροποιητικών πράξεων σύμφωνα με τις διατάξεις του παρόντος προϋποθέτει ότι η συνολική αξία των προς διάθεση ή προς εισαγωγή κινητών αξιών υπερβαίνει τα δύο δισεκατομμύρια πεντακόσια εκατομμύρια (2.500.000) δραχμές». Η παρ.10 αντικαταστάθηκε ως άνω από την παρ.2 της υπ’ αριθ.40459/Β 2136/29 Νοεμ.-8 Δεκ.2000 (ΦΕΚ Β΄1499) απόφ. Υπ. Εθν. Οικονομίας. ΜΕΡΟΣ Γ Εποπτεία και Παράβαση Υποχρεώσεων Άρθρ.9.-1.(α)Η εφαρμογή του παρόντος Κανονισμού συνίσταται στην εξέταση της τήρησης των διαδικασιών, κανονισμών και καθηκόντων των αναδόχων όπως αυτά προσδιορίζονται από τα άρθρα της παρούσας απόφασης και επιτηρείται από την Επιτροπή Κεφαλαιαγοράς. «(β)Στις περιπτώσεις κατά τις οποίες η Επιτροπή Κεφαλαιαγοράς κρίνει ότι παραβιάζονται οι διατάξεις του παρόντος κανονισμού, δύναται να παρέμβει άμεσα και να επιβάλει στους αναδόχους τη συμμόρφωση προς τις αρχές, ενώ παράλληλα μπορεί να επιβάλλει πρόστιμο μέχρι ποσού ενός δισεκατομμυρίου (1.000.000.000.) δραχμών. Σε ειδικές δε περιπτώσεις κατά τις οποίες η παραβίαση της κείμενης νομοθεσίας για την κεφαλαιαγορά ή κάποιων από τις παραπάνω διατάξεις ενδέχεται να προκαλέσει στρέβλωση στην τιμή της μετοχής της εκδότριας εταιρίας, η Επιτροπή Κεφαλαιαγοράς μπορεί να αναστείλει ή και διακόψει τις διαδικασίες αναδοχής». (γ) Η Επιτροπή Κεφαλαιαγοράς μπορεί να προβεί σε συστάσεις προς τους αναδόχους σε περίπτωση μη τήρησης των καθηκόντων τους, και να θέσει χρονική προθεσμία για τη συμμόρφωσή τους». Οι περίπτ. (β) και (γ) αντικαταστάθηκαν ως άνω από την παρ.2 της υπ’ αριθ.2064/Β/70/1922 Ιαν.1999 (ΦΕΚ Β΄20) απόφ. Υπ. Εθν. Οικονομίας. «2.(α). Στις περιπτώσεις που ο Ανάδοχος ή ο Σύμβουλος, ή Συνδεδεμένη με αυτούς Επιχείρηση είναι πιστωτικό ίδρυμα ή άλλη επιχείρηση που εποπτεύεται από την Τράπεζα της Ελλάδος σύμφωνα με το άρθρο 8 του Ν.2548/1997, τις κατά την παρ.1 εδάφ. (β) κυρώσεις επιβάλλει η Τράπεζα της Ελλάδος. (β) Στις ανωτέρω περιπτώσεις η Επιτροπή Κεφαλαιαγοράς συνεργάζεται με την Τράπεζα της Ελλάδος, εφόσον τούτο απαιτείται, και διαβιβάζει σε αυτή τα στοιχεία των ελέγχων που πραγματοποιεί». Η παρ.2 όπως είχε τροποποιηθεί από την παρ.3 της υπ’ αριθ.2064/Β/70/19-22 Ιαν.1999 (ΦΕΚ Β΄20)  ΥΠΕΘΟ, αντικαταστάθηκε ως άνω από την περίπτ. ε΄ της παρ.1 της υπ’ αριθ.42756/Β.1765/3-13 Δεκ.2001 (ΦΕΚ Β΄1663) απόφ. ΥΠΕΘΟ, της οποίας η ισχύς σύμφωνα με την παρ.2, αρχίζει από 3-12-2001  Από τις διατάξεις του παρόντος δεν προκαλείται δαπάνη σε βάρος του κρατικού προϋπολογισμού. (Μετά τη σελ.282,510) Σελ. 282,511 Τεύχος 1443 Σελ. 41 Χρηματιστήρια Αξιών 12.Π.α.119 Άρθρ.2.-1.Ο παρών κανονισμός ρυθμίζει τις υποχρεώσεις των Κυρίων Αναδόχων, των Αναδόχων και των Συμβούλων, καθώς και την εν γένει συμπεριφορά που οφείλουν να επιδεικνύουν στις ακόλουθες περιπτώσεις: (1)Εισαγωγή κινητών αξιών στο ΧΑΑ με δημόσια εγγραφή (2)Εισαγωγή κινητών αξιών στο ΧΑΑ χωρίς δημόσια εγγραφή (3)Διάθεση ήδη εισηγμένων στο ΧΑΑ κινητών αξιών με ή χωρίς δημόσια εγγραφή (4)Δημόσια εγγραφή για την απόκτηση μετοχών ελληνικής εταιρίας χωρίς εισαγωγή κινητών αξιών στο ΧΑΑ. 2.Οι διατάξεις του παρόντος Κανονισμού έχουν εφαρμογή για τους Κυρίους Αναδόχους, τους Αναδόχους και τους Συμβούλους, είτε εδρεύουν στην Ελλάδα είτε όχι. 3.Οι διατάξεις του παρόντος εφαρμόζονται συμπληρωματικά σε σχέση με τη λοιπή κείμενη νομοθεσία και ιδίως, τις διατάξεις σχετικά με την απαγόρευση χρήσης εμπιστευτικών πληροφοριών. ΜΕΡΟΣ Β Άρθρ.3.-1.Οι Ανάδοχοι και οι Σύμβουλοι οφείλουν να διασφαλίζουν τη νομιμότητα κατά την έκδοση και/ή διάθεση και/ ή εισαγωγή κινητών αξιών και την ορθή, πλήρη και αντικειμενική πληροφόρηση των επενδυτών, όπως ειδικότερα ορίζεται στις επόμενες παραγράφους του παρόντος άρθρου. 2.Οι Ανάδοχοι οφείλουν να διασφαλίζουν τη σύνταξη του Ενημερωτικού Δελτίου σύμφωνα με το νόμο, και ιδίως ως προς την ακρίβεια, πληρότητα, σαφήνεια και επικαιρότητά του. 3.Οι Ανάδοχοι οφείλουν να διασφαλίζουν τον ορθό καθορισμό της Τιμής Διάθεσης των κινητών αξιών και τη τήρηση της νόμιμης διαδικασίας καθορισμού και αναγγελίας της. 4.Οι Ανάδοχοι οφείλουν να διασφαλίζουν την τήρηση των προβλεπομένων στο νόμο ρυθμίσεων για την έγκριση και δημοσίευση του Ενημερωτικού Δελτίου. 5.Οι Ανάδοχοι οφείλουν να μεριμνούν ώστε η απαιτούμενη από τις κείμενες διατάξεις δημοσίευση του Ενημερωτικού Δελτίου να λαμβάνει χώρα τουλάχιστον τρεις (3)εργάσιμες ημέρες πριν από την έναρξη της δημόσιας εγγραφής ή της εισαγωγής όταν δεν λαμβάνει χώρα δημόσια εγγραφή. Σελ. 282,504 Τεύχος 1443 Σελ. 32 6.Οι Ανάδοχοι οφείλουν να μεριμνούν ώστε, το Ενημερωτικό Δελτίο εφόσον έχει τη μορφή εντύπου, να είναι διαθέσιμο και προσιτό στο κοινό, εντός της προθεσμίας που αναφέρεται στην προηγούμενη παράγραφο, σε όλα τα σημεία διάθεσης και καθόλη τη διάρκεια της δημόσιας εγγραφής ή επί ένα μήνα μετά την Έναρξη Διαπραγμάτευσης όταν λαμβάνει χώρα εισαγωγή, χωρίς δημόσια εγγραφή. 7.Οι Ανάδοχοι και οι Σύμβουλοι οφείλουν να λαμβάνουν κάθε αναγκαίο μέτρο και να προβαίνουν σε κάθε απαραίτητη ενέργεια έτσι ώστε η Εκδότρια εταιρία να τηρεί τις προβλέψεις, υποσχέσεις ή δεσμεύσεις που την αφορούν και περιέχονται στο ενημερωτικό δελτίο το οποίο φέρει την υπογραφή της. 8.Οι Σύμβουλοι πρέπει να παρέχουν στους Αναδόχους κάθε γνωστή σε αυτούς πληροφορία ή να γνωστοποιούν σε αυτούς κάθε γνωστό στοιχείο, έτσι ώστε να διασφαλίζεται η σύνταξη του ενημερωτικού δελτίου σύμφωνα με τα προβλεπόμενα στην παράγραφο 2 και ο καθορισμός της τιμής σύμφωνα με τα προβλεπόμενα στην παράγραφο 3. 9.Οι Ανάδοχοι και οι Σύμβουλοι οφείλουν να διασφαλίζουν την τήρηση των διατάξεων της νομοθεσίας σχετικά με τις αγγελίες αφίσες, πίνακες ανακοινώσεων και κάθε είδους έγγραφο ή έντυπο που έχει σχέση με τη συγκεκριμένη έκδοση, διάθεση ή εισαγωγή. 12.Π.α.119 Χρηματιστήρια Αξιών Άρθρ.4.-1.Οι Ανάδοχοι οφείλουν να ασκούν τη δραστηριότητά τους με τρόπο που να εξασφαλίζεται η ίση μεταχείριση στους επενδυτές, να διασφαλίζουν την πραγματική καταβολή του χρηματικού ποσού με το οποίο οι επενδυτές συμμετέχουν στη δημόσια εγγραφή και να λαμβάνουν κάθε πρόσφορο μέτρο, ώστε οι αποκτώμενες από αυτούς κινητές αξίες να τίθενται στη διάθεσή τους πριν από την έναρξη διαπραγμάτευσής τους στο χρηματιστήριο, όπως ειδικότερα ορίζεται στις επόμενες παραγράφους του παρόντος άρθρου. «2.α.Οι Ανάδοχοι δέχονται αιτήσεις συμμετοχής για απόκτηση κινητών αξιών, εφόσον έχει καταβληθεί σε αυτούς σε μετρητά ή με τραπεζική επιταγή το ισόποσο της συμμετοχής, είτε έχει δεσμευθεί το ισόποσο της συμμετοχής σε πάσης φύσεως τραπεζικούς λογαριασμούς καταθέσεων του επενδυτή ή σε λογαριασμούς του άϋλων τίτλων, ομολόγων ή εντόκων γραμματίων κεντρικών κυβερνήσεων χωρών της Ζώνης Α, όπως αυτή ορίζεται στην ΠΔ/ΤΕ/2054/1992(εφεξής «Ζώνη Α»), είτε, τέλος, έχει δεσμευθεί το προϊόν συμφωνίας επαναγοράς φυσικών τίτλων (Reverse Repo) κεντρικών κυβερνήσεων της Ζώνης Α. Η συμμετοχή στη δημόσια εγγραφή δεν μπορεί να γίνει με προσωπική επιταγή, ή με τη δέσμευση άλλων αξιόγραφων αξιών, όπως μεριδίων αμοιβαίων κεφαλαίων ή με την παροχή οποιασδήποτε άλλης μορφής εξασφάλισης όπως εγγυητικών επιστολών, ενεχύρου επί αξιόγραφων, εκχώρησης απαιτήσεων κ.λπ. Οι αιτήσεις θα γίνονται δεκτές μόνον εφόσον οι επενδυτές είναι δικαιούχοι ή συνδικαιούχοι των λογαριασμών βάσει των οποίων εγγράφονται. Ειδικά για τους αλλοδαπούς θεσμικούς επενδυτές, οι Ανάδοχοι μπορούν με ευθύνη τους να δέχονται βεβαιώσεις από τράπεζες που εδρεύουν σε χώρες της Ζώνης Α ότι έχουν δεσμευτεί σε αυτές τα απαιτούμενα για την εγγραφή κεφάλαια σύμφωνα με τα ανωτέρω οριζόμενα. β. Το ισόποσο της συμμετοχής αφορά στην τρέχουσα αξία των υπό δέσμευση τίτλων με την απαιτούμενη περικοπή της αξίας για τους σκοπούς διαχείρισης κινδύνων αγοράς, με όρους που θα εξειδικεύονται αναλόγως των τίτλων και της μορφής της ασφάλειας, με διαφάνεια από το εκάστοτε πιστωτικό ίδρυμα ή την ΕΠΕΥ. γ. Η αξία για την οποία τα φυσικά πρόσωπα συμμετέχουν στα πλαίσια δημόσιας εγγραφής, σε σχέση με το ενέχυρο/ ασφάλεια, δεν θα πρέπει να υπερβαίνει τα εκάστοτε αντίστοιχα ισχύοντα όρια, σύμφωνα με την ΠΔ/ΤΕ 2452/99». Η παρ.2 αντικαταστάθηκε ως άνω από την υπ’ αριθ.10653/Β.681/16-24 Μαρτ.2000 (ΦΕΚ Β΄397) απόφ. Υπ. Εθν. Οικονομίας. 3.Προκειμένου για εισαγωγή κινητών αξιών στο ΧΑΑ, οι Ανάδοχοι οφείλουν να δεσμεύουν συμβατικώς την εκδότρια εταιρία, έτσι ώστε οι τίτλοι να τίθενται στη διάθεση των επενδυτών 24 τουλάχιστον ώρες πριν από την έναρξη διαπραγμάτευσής τους. 4.Οι Ανάδοχοι οφείλουν να ελέγχουν τα στοιχεία των συμμετεχόντων, προκειμένου να αποφεύγονται παραποιήσεις στοιχείων, πλαστοπροσωπίες ή χρησιμοποίηση από τους επενδυτές μεθόδων με σκοπό την επίτευξη από το ίδιο πρόσωπο πολλαπλών εγγραφών και να θεωρούν την αξία του συνόλου τέτοιων εγγραφών ως ενιαία εγγραφή του επενδυτή, η οποία θα υπόκειται στους εκάστοτε ισχύοντες περιορισμούς. 5.Οι Ανάδοχοι οφείλουν να προβαίνουν στον ορθό χαρακτηρισμό και υπαγωγή των εγγραφομένων επενδυτών στις κατηγορίες που καθορίζονται κατά τους ισχύοντες όρους συμμετοχής και κατανομής στη δημόσια εγγραφή. 6.Ο Κύριος Ανάδοχος οφείλει να ανακοινώσει στην Επιτροπή Κεφαλαιαγοράς, αμελλητί μετά τη λήξη της δημόσιας εγγραφής ακριβή και πλήρη στοιχεία ως προς την έκβασή της και ιδιαίτερα ως προς το χρηματικό ποσό με το οποίο συμμετέχουν οι επενδυτές στη δημόσια εγγραφή, τον αριθμό των επενδυτών που συμμετέχουν σ’ αυτή προσδιορίζοντας αυτά ανά κατηγορία επενδυτών, καθώς και ως προς την τελική κατανομή των κινητών αξιών. Πρέπει να γίνεται χωριστή μνεία του ποσοστού συμμετοχής και κάλυψης της προσφοράς από τους Αναδόχους, τους Συμβούλους καθώς και τις Συνδεδεμένες Επιχειρήσεις με αυτούς και με τον εκδότη ή πωλητή των κινητών αξιών. Οι πληροφορίες και τα στοιχεία ως προς την έκβαση της δημόσιας εγγραφής πρέπει να παρέχονται από τους Αναδόχους και τους Συμβούλους κατά τρόπο αληθή και ακριβή, αποκλείοντα την παραπλάνηση. Ο Κύριος Ανάδοχος υποχρεούται να προσκομίζει επίσης στην Επιτροπή Κεφαλαιαγοράς αναλυτικό πίνακα των επενδυτών που έλαβαν μέρος στην προεγγραφή ή τη δημόσια εγγραφή. 7.Οι ανάδοχοι οφείλουν να επιδεικνύουν την προσήκουσα επιμέλεια προκειμένου να διασφαλίζεται ο έλεγχος και η εξακρίβωση της προέλευσης των χρημάτων, καθώς και της φερεγγυότητας των συμμετεχόντων, πελατών τους στην Δημόσια εγγραφή, με βάση τον νόμο 2331/1995(ΦΕΚ Α΄173) «Πρόληψη και καταστολή της νομιμοποίησης εσόδων από εγκληματικές δραστηριότητες και άλλες ποινικές διατάξεις.» (Μετά τη σελ.282,504) Σελ. 282,505 Τεύχος 1443 Σελ. 33 Χρηματιστήρια Αξιών 12.Π.α.119 Άρθρ.5.-1.Οι Ανάδοχοι και οι Σύμβουλοι οφείλουν να διαθέτουν επαρκείς εσωτερικές διαδικασίες για θέματα αναδοχής, έκδοσης και διάθεσης κινητών αξιών και υπηρεσίες συνδεόμενες με αυτά καθώς και διαδικασίες εσωτερικού ελέγχου αυτών, όπως ειδικότερα ορίζεται στις επόμενες παραγράφους του παρόντος άρθρου. 2.Οι κατά τα άνω εσωτερικές διαδικασίες και διαδικασίες εσωτερικού ελέγχου πρέπει να είναι έγγραφες, σαφείς και αναλυτικές. 3.Οι εσωτερικές διαδικασίες θα πρέπει, μεταξύ άλλων να προβλέπουν αναλυτικά και με σαφήνεια: α. τις διαδικασίες εσωτερικής επικοινωνίας και συνεργασίας με άλλα τμήματα της επιχείρησης και ιδίως τα Τμήματα Διαχείρισης Χαρτοφυλακίων, Λήψης και Εκτέλεσης, Εντολών Παροχής Επενδυτικών Συμβουλών και Χρηματοδοτήσεων, έτσι ώστε να εξασφαλίζεται εμπιστευτικότητα των μη δημοσιευμένων πληροφοριών που αφορούν τη συγκεκριμένη έκδοση, διάθεση ή εισαγωγή και να παρεμποδίζεται η χρησιμοποίησή τους από αναρμόδια τμήματα ή πρόσωπα της εταιρίας. β. τις περιοχές δράσης, τα όρια δικαιοδοσίας και ευθύνης των προσώπων και των τμημάτων καθώς και την οριοθέτηση στεγανών σε διατμηματικό επίπεδο για την αποτροπή διαρροής και αθέμιτης εκμετάλλευσης από αναρμόδια πρόσωπα και τμήματα πληροφοριών που έχουν εμπιστευτικό χαρακτήρα και συνδέονται με τη διαδικασία έκδοσης, διάθεσης ή εισαγωγής. γ. τα μέτρα προστασίας και ασφάλειας των πληροφοριών που συνδέονται με τη συγκεκριμένη έκδοση, διάθεση ή εισαγωγή και καταχωρούνται στο μηχανογραφικό τους σύστημα ιδίως με την υποχρέωση τήρησης εφεδρικού αρχείου αυτών, σε καθημερινή βάση. 4.Οι Ανάδοχοι και οι Σύμβουλοι οφείλουν να ελέγχουν, μέσω των αρμοδίων για τον εσωτερικό έλεγχο οργάνων τους, την τήρηση από τα πρόσωπα τα οποία απασχολούν των σχετικών με τα θέματα του παρόντος Κανονισμού διατάξεων της κείμενης νομοθεσίας και των εσωτερικών διαδικασιών των παρ. 1 και 2 του παρόντος άρθρου. 5.Οι Ανάδοχοι και οι Σύμβουλοι, οφείλουν να μην επιτρέπουν την πρόσβαση αναρμόδιων προσώπων σε έγγραφα και κάθε είδους στοιχεία της εκδότριας εταιρίας, τα οποία κατέχουν ή των οποίων λαμβάνουν γνώση στο πλαίσιο της συγκεκριμένης έκδοσης, διάθεσης ή εισαγωγής και να διασφαλίζουν την τήρηση εχεμύθειας από όλα τα φυσικά ή νομικά πρόσωπα που συμμετέχουν με οποιαδήποτε ιδιότητα στη διαδικασία έκδοσης, διάθεσης ή εισαγωγής και ιδιαίτερα στην κατάρτιση του σχετικού ενημερωτικού δελτίου. Σελ. 282,506 Τεύχος 1443 Σελ. 34 6.Οι Ανάδοχοι και οι Σύμβουλοι οφείλουν να ενημερώνουν τον Κύριο Ανάδοχο και ο Κύριος Ανάδοχος οφείλει να κοινοποιεί στην Επιτροπή Κεφαλαιαγοράς κατάλογο με τα φυσικά και νομικά πρόσωπα που συμμετέχουν, με οποιαδήποτε ιδιότητα στη διαδικασία έκδοσης διάθεσης ή εισαγωγής και ιδιαίτερα στην κατάρτιση του σχετικού ενημερωτικού δελτίου καθώς και τα μέλη του Διοικητικού Συμβουλίου και τα Διευθυντικά Στελέχη των Αναδόχων, των Συμβούλων της εκδότριας εταιρίας και των συνδεδεμένων με αυτούς Εταιριών, κατά την έννοια του άρθρου 42ε παρ. 5 του Κ.Ν.2190/1920, εντός τριών (3) ημερών από την κατάρτιση της συμβάσεως Αναδοχής και μέχρι την λήξη της δημόσιας εγγραφής ή την έναρξη διαπραγμάτευσης, κατά περίπτωση, και να ενημερώνει τον κατάλογο αυτόν σε περιπτώσεις αντικαταστάσεων ή αλλαγών. Άρθρ.6.-1.Οι Ανάδοχοι και οι Σύμβουλοι οφείλουν να λαμβάνουν κάθε αναγκαίο μέτρο προκειμένου να αποτρέπονται καταστάσεις σύγκρουσης συμφερόντων κατά την παροχή των υπηρεσιών που σχετίζονται με τον παρόντα Κανονισμό, όπως ειδικότερα ορίζεται στις επόμενες παραγράφους του παρόντος άρθρου. 2.Οι εσωτερικές διαδικασίες του άρθρου 5 του παρόντος πρέπει να περιλαμβάνουν ειδικές ρυθμίσεις ως προς τα ζητήματα αποτροπής καταστάσεων σύγκρουσης συμφερόντων και να προβλέπουν για την αποτελεσματική αντιμετώπιση τέτοιων καταστάσεων σε περίπτωση που παρουσιασθούν. 3. Οι Ανάδοχοι και οι Σύμβουλοι οφείλουν να διασφαλίζουν την αντικειμενική και ανεπηρέαστη εκτέλεση των καθηκόντων κάθε φυσικού ή νομικού προσώπου το οποίο εμπλέκεται στη διαδικασία αναδοχής έκδοσης, διάθεσης ή εισαγωγής κινητών αξιών. 4.Τα φυσικά πρόσωπα που απασχολούνται στους Αναδόχους και στους Συμβούλους και συμμετέχουν ενεργά στη συγκεκριμένη έκδοση, διάθεση ή εισαγωγή δεν επιτρέπεται να είναι μέλη του διοικητικού συμβουλίου ή διευθυντικά στελέχη της εκδότριας εταιρίας ή Συνδεδεμένων με αυτή Επιχειρήσεων. 12.Π.α.119 Χρηματιστήρια Αξιών 5.Για τους σκοπούς του παρόντος άρθρου, Ευαίσθητη Περίοδος νοείται, ως προς κινητή αξία, χρονικό διάστημα το οποίο έχει έναρξη και λήξη τις ημερομηνίες που προσδιορίζονται ως εξής. (α)Ως έναρξη θα λαμβάνεται υπόψη η ημερομηνία κατά την οποία έλαβε χώρα είτε: (i)κατάρτιση συμφωνίας εγγράφως ή με άλλο τρόπο σχετικά με την ανάληψη καθηκόντων παροχής υπηρεσιών αναδοχής ή διάθεσης ή άλλων υπηρεσιών συνδεομένων με αναδοχή ή διάθεση της εν λόγω κινητής αξίας εκ μέρους του Αναδόχου ή Συμβούλου, προκειμένου για κινητή αξία η οποία είναι ήδη εισηγμένη στο ΧΑΑ ή της οποίας ο εκδότης έχει ήδη εισαγάγει άλλες κινητές αξίες του στο ΧΑΑ, είτε (ii)υποβολή του Ενημερωτικού Δελτίου προς έλεγχο στην αρμόδια, κατά περίπτωση αρχή, προκειμένου για κάθε άλλη περίπτωση. (β)Ως λήξη θα λαμβάνεται υπόψη η τελευταία εργάσιμη ημέρα χρονικής περιόδου τριών μηνών από την Έναρξη Διαπραγμάτευσης της κινητής αξίας στο ΧΑΑ. «6.Απαγορεύεται στους Αναδόχους και στους Συμβούλους να αποκτούν κατά τη διάρκεια της Ευαίσθητης Περιόδου, χρηματιστηριακώς ή εξωχρηματιστηριακώς, κινητές αξίες που αποτελούν αντικείμενο της αναδοχής ή διάθεσης ως προς την οποία παρέχουν τις υπηρεσίες τους». Η παρ.6 αντικαταστάθηκε ως άνω από την περίπτ. α΄ παρ.1 της υπ’ αριθ.42756/Β.1765/313 Δεκ.2001 (ΦΕΚ Β΄1663) απόφ. Υπ. Εθν. Οικον., της οποίας η ισχύς σύμφωνα με την παρ.2, αρχίζει από 3-12-2001  7.Από την απαγόρευση της προηγούμενης παραγράφου εξαιρούνται: (α)Οι Σταθεροποιητικές Πράξεις που ενεργούνται σύμφωνα με το άρθρο 8 του παρόντος Κανονισμού. «(β) Οι πράξεις που διενεργούνται για λογαριασμό τρίτων στο πλαίσιο της συνήθους δραστηριότητας των Αναδόχων, Συμβούλων ή Συνδεδεμένων με αυτούς Επιχειρήσεων, όπως ιδίως η εκτέλεση παραγγελιών για λογαριασμό τρίτων από μέλη του Χ.Α.Α., ή η διαχείριση επενδυτικών χαρτοφυλακίων πελατών στο πλαίσιο εντολής τους». Η περίπτ. (β) αντικαταστάθηκε ως άνω από την περίπτ. β΄ παρ.1 της υπ’ αριθ.42756/Β.1765/3-13 Δεκ.2001 (ΦΕΚ Β΄1663) απόφ. Υπ. Εθν. Οικον., της οποίας  η ισχύς   σύμφωνα  με  την  παρ.2,  αρχίζει   από 3-12-2001 «γ. Η μεταβίβαση και απόκτηση από ειδικό διαπραγματευτή μετοχών των οποίων έχει αναλάβει την ειδική διαπραγμάτευση σύμφωνα με τις διατάξεις των αποφάσεων 7Δ/182/25.1.2000 (ΦΕΚ 171 Β΄) και 1/216/17.5.2001 (ΦΕΚ 667 Β΄) του Διοικητικού Συμβουλίου της Επιτροπής Κεφαλαιαγοράς όπως ισχύουν κάθε φορά». Η μέσα σε «» περίπτ.γ΄ όπως είχε προστεθεί με την υπ’ αριθ.40459/Β 2136/29 Νοεμ.-8 Δεκ.2000 (ΦΕΚ Β΄1499), απόφ. Υπ. Εθν. Οικον., αντικαταστάθηκε ως άνω από την περίπτ.α΄ της υπ’ αριθ.224583/Β 2601/24-30 Δεκ.2002 (ΦΕΚ Β΄1609) απόφ. Υπ. Εθν. Οικον. «δ) Η απόκτηση μετοχών της εκδότριας εταιρείας από Αναδόχους σύμφωνα με τα οριζόμενα στην απόφαση του Χρηματιστηρίου Αξιών Αθηνών 46/22.9.2000 (ΦΕΚ 1194 Β΄) όπως αντικαταστάθηκε από την απόφαση 77/1.11.2001 (ΦΕΚ 150 Β΄) και ισχύει κάθε φορά». Η μέσα σε «» περίπτ.δ΄ όπως είχε προστεθεί με την υπ’ αριθ.40459/Β 2136/29 Νοεμ.-8 Δεκ.2000 (ΦΕΚ Β΄1499), απόφ. Υπ. Εθν. Οικον., αντικαταστάθηκε ως άνω από την περίπτ.β΄ της υπ’ αριθ.224583/Β 2601/24-30 Δεκ.2002 (ΦΕΚ Β΄1609) απόφ. Υπ. Εθν. Οικον. «(ε) Η απόκτηση κινητών αξιών από τους Αναδόχους ως συνέπεια δέσμευσης που αναγράφεται στο Ενημερωτικό Δελτίο σχετικά με την κάλυψη των τυχόν αδιάθετων κινητών αξιών της δημόσιας εγγραφής που δεν αναλαμβάνονται από τους επενδυτές». Η περίπτ.(ε) προστέθηκε με την περίπτ. γ΄ παρ.1 της υπ’ αριθ.42756/Β.1765/3-13 Δεκ.2001 (ΦΕΚ Β΄1663) απόφ. Υπ. Εθν. Οικον., της οποίας η ισχύς σύμφωνα με την παρ.2, αρχίζει από 3-12-2001  (Μετά τη σελ.282,506) Σελ. 282,507 Τεύχος 1443 Σελ. 35 Χρηματιστήρια Αξιών 12.Π.α.119 «8.Οι Ανάδοχοι και οι Σύμβουλοι οφείλουν να μεριμνούν ώστε να αποφεύγεται η απόκτηση, κατά τη διάρκεια της Ευαίσθητης Περιόδου, χρηματιστηριακώς ή εξωχρηματιστηριακώς, για ίδιο λογαριασμό, κινητών αξιών που αποτελούν αντικείμενο της αναδοχής ή διάθεσης ως προς την οποία παρέχουν τις υπηρεσίες τους, από Συνδεδεμένες με αυτούς Επιχειρήσεις, εξαιρουμένων των Ασφαλιστικών Εταιριών, των Ανωνύμων Εταιριών Επενδύσεων Χαρτοφυλακίου και των Ανωνύμων Εταιριών Διαχείρισης Αμοιβαίων Κεφαλαίων εφόσον οι τελευταίες εγγράφονται για λογαριασμό αμοιβαίων κεφαλαίων που διαχειρίζονται». Η παρ.8 αντικαταστάθηκε ως άνω από την περίπτ. δ΄ παρ.1 της υπ’ αριθ.42756/Β.1765/313 Δεκ.2001 (ΦΕΚ Β΄1663) απόφ. Υπ. Εθν. Οικον.,  της οποίας η ισχύς σύμφωνα με την παρ.2, αρχίζει από 3-12-2001  9.Για την παρακολούθηση της εφαρμογής των διατάξεων του παρόντος, καθώς και για τη διευκόλυνση του ελέγχου της τήρησης των διατάξεων της νομοθεσίας που αποβλέπουν στην εύρυθμη λειτουργία της αγοράς, περιλαμβανομένων, ιδίως, των διατάξεων σχετικά με τη χειραγώγηση τιμών και τη χρήση εμπιστευτικών πληροφοριών, οι Ανάδοχοι και οι Σύμβουλοι θα δηλώνουν προς την Επιτροπή Κεφαλαιαγοράς τους κωδικούς αριθμούς που τηρούν σε μέλη του ΧΑΑ τόσο οι ίδιοι όσο και οι Συνδεδεμένες  με αυτούς Επιχειρήσεις. Η σχετική δήλωση θα υποβάλλεται εγγράφως κατά την έναρξη της Ευαίσθητης Περιόδου. Νοείται ότι θα ανακοινώνεται αμέσως κάθε νεότερο στοιχείο, όπως π.χ. η ύπαρξη νέων κωδικών αριθμών ή νέων Συνδεδεμένων Επιχειρήσεων. Επίσης, εντός τριών ημερών από το τέλος της Ευαίσθητης Περιόδου οι Ανάδοχοι και οι Σύμβουλοι θα ανακοινώνουν εγγράφως στην Επιτροπή Κεφαλαιαγοράς το συνολικό ύψος των αγορών ή/ και πωλήσεων τις οποίες διενήργησαν επί των κινητών αξιών οι ίδιοι ή/ και οι Συνδεδεμένες με αυτούς Επιχειρήσεις κατά τη διάρκεια της Ευαίσθητης Περιόδου. Άρθρ.7.-1.Οι Ανάδοχοι και οι Σύμβουλοι οφείλουν να λαμβάνουν τα απαραίτητα μέτρα έτσι ώστε κάθε διαφήμιση και γενικότερα κάθε ανακοίνωση με στόχο την προβολή της συγκεκριμένης έκδοσης, διάθεσης ή εισαγωγής να είναι σύμφωνη με την κείμενη νομοθεσία, όπως ειδικότερα ορίζεται στις επόμενες παραγράφους του παρόντος άρθρου. Σελ. 282,508 Τεύχος 1443 Σελ. 36 2.Οι Ανάδοχοι και οι Σύμβουλοι οφείλουν να λαμβάνουν τα απαραίτητα μέτρα έτσι ώστε κάθε διαφήμιση σχετική με τη συγκεκριμένη έκδοση, διάθεση ή εισαγωγή να μην είναι αθέμιτη ούτε παραπλανητική, κατά τους ορισμούς του άρθρου 9 του Ν.2251/1994, όπως εκάστοτε ισχύει. 3.Οι Ανάδοχοι και οι Σύμβουλοι οφείλουν να λαμβάνουν τα απαραίτητα μέτρα έτσι ώστε κάθε διαφήμιση που αφορά στη συγκεκριμένη έκδοση, διάθεση ή εισαγωγή και προσδιορίζει άμεσα ή έμμεσα την ταυτότητα συγκεκριμένου ανταγωνιστή της εκδότριας εταιρίας ή ομοειδών αγαθών να συγκρίνει με αντικειμενικό τρόπο τα ουσιώδη συναφή, επαληθεύσιμα και επιλεγμένα με αμεροληψία χαρακτηριστικά ανταγωνιστικών εταιριών, αγαθών και υπηρεσιών και να είναι σύμφωνη με τις ειδικότερες προϋποθέσεις του άρθρου 9 του Ν.2251/1994, όπως εκάστοτε ισχύει. 4.Οι Ανάδοχοι και οι Σύμβουλοι οφείλουν να λαμβάνουν τα απαραίτητα μέτρα έτσι ώστε να αποφεύγεται η μετάδοση διαφημιστικών μηνυμάτων που αφορούν στη συγκεκριμένη έκδοση, διάθεση ή εισαγωγή, απευθείας σε υποψηφίους επενδυτές με οποιονδήποτε τρόπο άμεσης επικοινωνίας, χωρίς τη συναίνεσή τους. 12.Π.α.119 Χρηματιστήρια Αξιών 5.Οι Ανάδοχοι και οι Σύμβουλοι οφείλουν να λαμβάνουν τα απαραίτητα μέτρα έτσι ώστε, οι οποιεσδήποτε δημόσιες ανακοινώσεις σχετικά με τη συγκεκριμένη έκδοση, διάθεση ή εισαγωγή να μην περιέχουν οποιαδήποτε αξιολογική κρίση ή πρόβλεψη για την επιτυχία της συγκεκριμένης έκδοσης, διάθεσης ή εισαγωγής. Κατά τη διάρκεια της χρονικής περιόδου που αρχίζει τέσσερις (4) ημέρες πριν από την έναρξη της δημόσιας εγγραφής ή της εισαγωγής και τελειώνει με τη λήξη της περιόδου δημόσιας εγγραφής ή με την εισαγωγή, απαγορεύεται κάθε διαφήμιση σχετικά με τη συγκεκριμένη έκδοση, διάθεση ή εισαγωγή πλην των ανακοινώσεων που περιορίζονται στην ενημέρωση που είναι απαραίτητη για τη δημοσιοποίηση και προβολή του γεγονότος της έκδοσης, διάθεσης ή εισαγωγής και τη γνωστοποίηση των όρων και της διαδικασίας συμμετοχής του επενδυτικού κοινού. 6.Οι παραπάνω αρχές πρέπει να τηρούνται και σε κάθε άλλη ανακοίνωση ή παρουσίαση ή δημοσίευση με στόχο την προβολή της συγκεκριμένης έκδοσης, διάθεσης ή εισαγωγής κινητών αξιών. Άρθρ.8.-1.Οι Κύριοι Ανάδοχοι, σε περίπτωση που αναφέρουν στο ενημερωτικό Δελτίο ότι ενδέχεται να προβούν σε πράξεις σταθεροποίησης τιμής μετοχών, οφείλουν να διενεργούν τις κατά την έννοια του παρόντος Σταθεροποιητικές Πράξεις τηρώντας τους όρους περί διαφάνειας, περί ορίων τιμών και χρόνου και τους λοιπούς όρους που αναφέρονται ειδικότερα στις επόμενες παραγράφους του παρόντος